Ła Fosa ła gera inportante: se cata scrito int'i primi documénti che se podeva ndar su par ła corente e se podeva pasar co łe nave dal Po al Canal Bianco e po' da łà se podeva ndar fin intel Àdexe par altre canałete. Ła tera a man drita deła Fosa i l'à ciamà Lavigia o Litigia, mentre che ła tera a man sanca i l'à ciamà Policella o Pelosella. Se cata scrito che ghe gera na parocia de Santa Maria de Litiga inteła tera deła Litigia, che la gera nata insiem co ła parocia de Santa Margherita de Orcano.